עופר וינטר

עופר וינטר (נולד ב-3 בפברואר 1971) הוא קצין צה"ל בדרגת תת-אלוף ששימש מפקד עוצבת האש, המזכיר הצבאי של שר הביטחון, ראש מטה פיקוד המרכז, מפקד חטיבת גבעתי, מפקד החטיבה הצפונית ברצועת עזה, מפקד חטיבת שועלי מרום, מפקד יחידת דובדבן ומפקד גדס"ר גבעתי. וינטר נולד ברכסים וגדל בקריית אתא. בן בכור מתוך ארבעה אחים. לדבריו, את מורשת הקרב קיבל מאביו דוד (דוצו), שבמהלך מלחמת יום הכיפורים היה חייל בגדוד 113 של השריון, ולחם משני צדי תעלת סואץ במשך 19 ימים ברציפות. בשנים 1985–1989 למד בפנימייה הצבאית לפיקוד-אור עציון, והמשיך במכינה קדם-צבאית בני דוד בעלי במחזור ב'. התגייס לצה"ל בנובמבר 1990, והתנדב לסיירת מטכ"ל. עבר מסלול הכשרה כלוחם ביחידה. לאחר קורס קציני חי"ר היה מפקד צוות ביחידת מגלן, שאליה הגיע בעקבות מפקדו טל רוסו. לאחר מכן מונה למפקד פלגת לוחמים במגלן. במסגרת היחידה נטל חלק בעשרות פעולות, כולל במבצע ענבי זעם. בהמשך עבר לשרת בחטיבת גבעתי ומונה למפקד פלוגת החוד בגדוד צבר. לאחר מכן מונה למפקד פלס"ר גבעתי בין השנים 2000–2002 והוביל אותה במבצעים רבים ברצועת עזה. בשנת 2003 הועלה לדרגת סא"ל ומונה למפקד גדס"ר גבעתי, ושירת בתפקיד עד שנת 2005. הוא הוביל את הגדוד בלחימה כנגד הטרור הפלסטיני באינתיפאדה השנייה ברצועת עזה. על פעילותו ברצף מבצעים בעומק רצועת עזה, עוטר הגדוד בפיקודו ב-22 באפריל 2004 בצל"ש יחידתי, ממפקד פיקוד הדרום, דן הראל. במאי 2004 ספג הגדוד שישה הרוגים באסון הנגמ"ש הראשון, שבו הושמד נגמ"ש של פלחה"ן גבעתי. על רצף הפעולות שביצע גדוד הסיור בפיקודו, עוטר הגדוד ב-14 באפריל 2005 בעיטור המופת. בהמשך היה נספח צה"ל במארינס בין השנים 2005–2007. בשנת 2007 מונה למפקד יחידת דובדבן. ביוזמתו השתתפה היחידה לראשונה בלחימה ברצועת עזה במהלך מבצע עופרת יצוקה. בתקופת פיקודו זכתה היחידה בפרס הרמטכ"ל ליחידות מצטיינות על פעילות מבצעית. את תפקידו סיים בנובמבר 2009. בדצמבר 2009 הועלה לדרגת אל"ם ומונה למפקד חטיבת שועלי מרום, וסיים את תפקידו במאי 2011. ב-18 במאי 2011 מונה למפקד החטיבה הצפונית ברצועת עזה, תפקיד אותו מילא עד 21 ביולי 2013. באוגוסט 2013 מונה למפקד חטיבת גבעתי, והוביל את החטיבה בין היתר במבצע צוק איתן. בראשית המבצע, ב-9 ביולי 2014, התפרסם "דף מפקד לקרב" שכתב לחיילי החטיבה ובו, בנוסף למסרים כגון הדגשת עמידה במשימה והגנת העם והמולדת, כתב: ההיסטוריה בחרה בנו להיות בחוד החנית של הלחימה באויב הטרוריסטי העזתי, אשר מחרף מנאץ ומגדף, אלוקי מערכות ישראל. אני נושא עיני לשמיים וקורא עמכם "שמע ישראל, ה' אלוקינו, ה' אחד". ה' אלוקי ישראל היה נא מצליח דרכינו, אשר אנו הולכים ועומדים להילחם למען עמך ישראל כנגד אויב המנאץ שמך. דף המפקד פורסם באמצעי התקשורת ועורר דיון תקשורתי ואקדמי בנושא מקומה של הדת והאמונה בצבא. לימים התייחס לאמירה זו, ואמר: “לפני הכניסה לעזה כתבתי איזה שהוא מסמך והקראתי אותו לחיילים. היה אז רעש סביב זה, שהיה פחות מעניין, אבל היום הנחמה הגדולה שאין יחידה בצה”ל שיוצאת להילחם בלי לצעוק לשמיים. הנחמה היא שהאמת סופה לנצח”. החוקרים יואב פלד והורית הרמן פלד טענו בספרם "הדתת החברה הישראלית" כי מדובר בקריאה חסרת תקדים למלחמת דת של מפקד בכיר בצה"ל. וכי הדבר מהווה תסמין לתהליך עמוק יותר של הדתה שהחברה הישראלית עוברת מאז תחילת המאה העשרים ואחת. במהלך המבצע הרגו לוחמי החטיבה בפיקודו מחבלים רבים, וחשפו והשמידו מנהרות לחימה ותשתיות אשר שימשו את ארגון החמאס. החטיבה נטלה חלק מרכזי בקרב רפיח, שבו נהרגו בניה שראל, הדר גולדין וליאל גדעוני, ומן הצד השני – 42 מחבלים ועשרות אזרחים פלסטינים. בהרצאה שנשא בשנת 2021 אמר שהתנגד לפעולה שהחלה את הקרב, משום שסבר שהסיכון בה עולה על תועלתה, אך מפקד פיקוד הדרום, סמי תורג'מן, קיים הערכת מצב והחליט לבצעה. בינואר 2015, בעקבות הדחת מפקד גדוד צבר בחשד להטרדה מינית, החליט הרמטכ"ל, בני גנץ, לרשום לו הערה פיקודית, בנימוק ש"באירוע זה נדרש היה לפעול על פי הנהלים והפקודות ולהכירם בצד הטיפול הפיקודי". עם זאת, הדגיש גנץ שמעורבותו באירוע הייתה "מקצועית, ערכית וחדה". ב-29 באפריל 2015, קיבל את פרס מפא"ת לחשיבה יוצרת. הפרס ניתן לו, לצוות של מפא"ת-משרד הביטחון, שייטת 13, וחברות רפאל וארטמיס על פרויקט "מאורת הנחש" – מערכת המשלבת מספר טכנולוגיות להתמודדות עם איום תת-קרקעי, המערכת שולבה במהלך מבצע צוק איתן והוכיחה תרומה מבצעית משמעותית. ב-21 ביוני 2015 סיים את תפקידו. לאחר מכן היה חניך במכללה לביטחון לאומי במחזור מ"ג (2015–2016). ב-13 ביולי 2016 הועלה לדרגת תא"ל ומונה לראש מטה פיקוד המרכז, תפקיד בו שירת עד ספטמבר 2018. בנובמבר 2017 פורסם שלדברי וינטר הוא יפרוש מצה"ל אם לא ימונה למפקד אוגדה. ביוני 2018 נערך סבב מינויים בראשות הרמטכ"ל גדי איזנקוט ושר הביטחון אביגדור ליברמן, ובו וינטר לא קודם למפקד אוגדה. חבר הכנסת בצלאל סמוטריץ' מתח ביקורת על ההחלטה שלא לקדם את וינטר, וטען שהיא נובעת משיקולים פוליטיים. ב-11 באוקטובר 2018 מונה למזכיר הצבאי של שר הביטחון. במהלך תפקידו כיהן תחת שרי הביטחון אביגדור ליברמן, בנימין נתניהו, נפתלי בנט ובני גנץ. בתפקיד זה שירת עד 2 ביולי 2020. ב-9 באוגוסט 2020 מונה למפקד עוצבת האש (אוגדה 98). ב-9 ביוני 2021, הרמטכ"ל, אביב כוכבי, נזף בו, עקב שיחה שקיים עם חבר הכנסת נפתלי בנט, ללא אישור וללא דיווח על כך למפקדיו, וזאת בניגוד להוראות צה"ל האוסרות על קשר ישיר בין משרתים לבין נבחרי ציבור. הוא סיים את תפקידו בעוצבת האש ב-21 בספטמבר 2022, ויצא ללימודים באוניברסיטת רייכמן. במאי 2023 הודיע הרמטכ"ל הרצי הלוי על שורת מינויים ראשונה בכהונתו במטה הכללי, אך וינטר לא נכלל בהודעה זו. בבוקר שמחת תורה תשפ"ד, עם הגיען של הידיעות הראשונות על מתקפת הפתע של ארגון הטרור חמאס הגיע מיוזמתו לחזית, חבר ללוחמים באזור קיבוץ בארי, והשתתף בקרב במקום. במאי 2024 נערך סבב מינויים נוסף על רקע מלחמת חרבות ברזל ולאחר שווינטר לא קודם בו, שר הביטחון יואב גלנט והרמטכ"ל הרצי הלוי סיכמו שיסיים את שירותו בצה"ל. חברי כנסת ושרים בקואליציה ובאופוזיציה, בהם בצלאל סמוטריץ', איתמר בן גביר, אביגדור ליברמן וגדעון סער מתחו ביקורת על החלטה זו. לעומתם, חוקר יחסי צבא וחברה יגיל לוי צידד בהחלטה, וטען כי השיקולים שעמדו בבסיסה הם שיקולים מקצועיים ממין העניין. לאחר שחרורו מצה"ל מונה לעמית מחקר אורח במכון למדיניות נגד טרור של אוניברסיטת רייכמן. וינטר בעל תואר ראשון בלימודי ארץ ישראל מאוניברסיטת בר-אילן, תואר שני בלימודי צבא וביטחון מהאוניברסיטה העברית בירושלים, הוא בוגר המכללה לביטחון לאומי ובעל תואר שני במדע המדינה מאוניברסיטת חיפה. וינטר מתגורר במצפה נטופה, נשוי לרויטל ואב לשמונה. אחת מבנותיו נשואה לבנו של אופק בוכריס. אלישיב שמשי, "ארדוף אויביי ואשיגם", הוצאת מודן והוצאת משרד הביטחון, 2019[דרושה הבהרה] אמיר בוחבוט, "היה קשה אבל לא נשברנו", באתר nrg‏, 9 בינואר 2005 חנן גרינברג, המפקדים יצאו מבית להיא, וקיבלו צל"ש בשטח, באתר ynet, 23 באפריל 2004 אמיר בוחבוט, עשרת הקצינים הדתיים המבטיחים - פרוייקט חד פעמי, באתר nrg‏, 11 בפברואר 2007 לילך שובל, "לא אומרים לא למבצע", ריאיון עם סא"ל עופר מפקד דובדבן, ישראל היום, 25 בדצמבר 2009 אמיר בוחבוט, הצד האפל של הצלחת צה"ל, באתר nrg‏, 17 באוקטובר 2005 סא"ל עופר וינטר, באתר הגבורה פלורית שויחט, אל"ם וינטר מונה למפקד החטיבה הצפונית בעזה, באתר צה"ל (דרך ארכיון האינטרנט), 19 במאי 2011 נעם ויטמן, "יצאנו למבצע 'עמוד ענן' כדי לאפשר חיים שקטים לתושבי הדרום", באתר צה"ל (דרך ארכיון האינטרנט), 25 ביולי 2013 נעם ויטמן, מפקד חדש לחטיבת גבעתי: אל"ם עופר וינטר, באתר צה"ל (דרך ארכיון האינטרנט), 22 באוגוסט 2013 אמיר בוחבוט‏, המח"ט שאיבד 12 לוחמים רוצה שלום ומתכונן למלחמה, באתר וואלה, 27 בדצמבר 2013 מנדי גרוזמן ויונתן אוריך, מח"ט גבעתי: ”ענני כבוד הגנו על הלוחמים שלי בעזה“, באתר nrg‏, 31 ביולי 2014 עמיר רפפורט, פרק ה': אקשן הוליוודי, באתר nrg‏, 25 באפריל 2004 שמעון כהן, יצחק בריק לערוץ 7: אין מפקדים כמו וינטר, הוא הכרחי למטכ"ל, באתר ערוץ 7, 11 ביוני 2023 מפרי עטו מבעיה מקומית לבעיה קיומית: אבחון וטיפול אסטרטגי במלחמת "חרבות ברזל", מערכות, 23 ביולי 2024. ישי הולנדר, מי אתה, אלוף משנה עופר וינטר?, באתר nrg‏, 18 ביולי 2014 אמיר בוחבוט‏, המח"ט שאיבד 12 לוחמים רוצה שלום ומתכונן למלחמה, באתר וואלה, 27 בדצמבר 2013 אמירה לם ויוסי יהושוע, ראיון השחרור, ידיעות אחרונות, 22 במרץ 2013, עמוד 32, כפי שהועלה באתר "פרש" שלום ירושלמי, בראש הכוחות: וינטר ובנט לחמו יחד בכפר כנא, באתר nrg‏, 7 בינואר 2015 אביחי בקר, "לילה אחרי לבנון", הארץ, 6 באפריל 1998 אמיר בוחבוט‏, "כמו זיקית": הצצה לאימון החורף של לוחמי המדבר, באתר וואלה, 1 בפברואר 2014 עמוס הראל, ב-02:20 נפגע קצין גבעתי, כנראה מאש צה"ל, באתר הארץ, 6 במרץ 2002 יוסי יהושוע, כיפת ברזל, ידיעות אחרונות מוסף "7 ימים", 15 באוגוסט 2014, עמודים 1, 26-24, 28, 30, 32, כפי שהועלה באתר פרש צל"ש יחידתי, גדס"ר גבעתי, באתר www.gvura.org, באתר הגבורה אמיר בוחבוט, "היה קשה אבל לא נשברנו", באתר nrg‏, 9 בינואר 2005 אמיר בוחבוט‏, גבעתי וצנחנים ראש בראש: מי המח"ט הכי קרבי בצה"ל?, באתר וואלה, 28 במרץ 2014 "דף מפקד לקרב". 9 ביולי 2014 יוחאי עופר, מח"ט גבעתי לחייליו: "ההיסטוריה בחרה בנו", באתר nrg‏, 11 ביולי 2014 פרשת מח"ט גבעתי, באתר www.idi.org.il, ‏2014 יגיל לוי, המפקד האליון: התאוקרטיזציה של הצבא בישראל, עם עובד, 2015 מח"ט גבעתי כתב 'שמע ישראל' וזכה למאות גינויים, באתר כיפה, 12 ביולי 2014 עופר וינטר: מי זה חמאס? מצ’וקמקים. מי זה חיזבאללה הזה בכלל, באתר חרדים10, 4 ביוני 2024 יואב פלד והורית הרמן-פלד, The Religionization of Israeli Society, אוקספורדשייר: ראוטלג', 2018 אמיר בוחבוט‏, "קודקוד, מצאנו פיר": האזינו לכוח מדווח על חשיפת מנהרה, באתר וואלה, 18 ביולי 2014 אלון בן דוד, מבור למנהרה, עם לוחמי גבעתי בעזה: "יש לנו עוד עבודה לעשות. זאת מלחמה", באתר nana10‏, 26 ביולי 2014 עמוס הראל, הקרבות בעזה דועכים, המלחמה על הנרטיב נפתחת, באתר הארץ, 4 באוגוסט 2014 נועם אמיר, ‏עופר וינטר חשף: התנגדתי לפעולת "יום שישי השחור" בצוק איתן, בעיתון מקור ראשון, 24 באוגוסט 2021 אמיר בוחבוט‏, הסערה בגבעתי: הערה פיקודית למח"ט כי לא הקפיד על הנהלים, באתר וואלה, 2 בינואר 2015 קובי פינקלר, משרד הביטחון מציג: ואלה הזוכים, באתר ערוץ 7, 29 באפריל 2015 ישראל הראל, סיכול ממוקד בעופר וינטר, באתר הארץ, 1 בנובמבר 2014 יואב זיתון, הוקמה חטיבת קומנדו, מפקדי צוק איתן יקודמו, באתר ynet, 6 ביולי 2015 עדו בן פורת, לקצינים דתיים בצה"ל אין איך להתקדם, באתר ערוץ 7, 16 בנובמבר 2017 קובי פינקלר, תא"ל וינטר לא מונה למפקד אוגדה, באתר ערוץ 7, 11 ביוני 2018 חזקי ברוך, "רוצים שולחן מטכ"ל נקי מכיפות", באתר ערוץ 7, 11 ביוני 2018 תא"ל יקי דולף מונה למזכיר הצבאי של שר הביטחון בני גנץ, באתר ערוץ 7, 2 ביולי 2020 יואב זיתון, איזנקוט סירב, כוכבי מקדם את תא"ל עופר וינטר לפקד על האוגדה המובחרת, באתר ynet, 1 ביולי 2019 תא"ל עופר וינטר נכנס לתפקידו כמפקד עוצבת האש, באתר צה"ל, 9 באוגוסט 2020 לילך שובל, בעקבות הפרסום ב"ישראל היום": תא"ל וינטר ננזף על ידי הרמטכ"ל כי שוחח עם בנט, באתר ישראל היום, 9 ביוני 2021 אלעד הומינר, ‏עופר וינטר מסיים את תפקידו וממתין להחלטת הרמטכ"ל בעניינו, באתר כיפה, 21 בספטמבר 2022 אמיר בוחבוט‏, מאמצים למינויו של עופר וינטר למזכיר הצבאי לראש הממשלה, באתר וואלה, 13 ביולי 2023 יואב זיתון, איתן גליקמן, הקצינים הוותיקים הסתערו על מחבלים בזמן הטבח בדרום - וחיסלו אותם | תיעוד, באתר ynet, 8 באוקטובר 2023 יוסי יהושוע, יואב זיתון, פרסום ראשון: הרמטכ"ל הודיע לתא"ל עופר וינטר על שחרורו מצה"ל, באתר ynet, 8 במאי 2024. חזקי ברוך, התגובות להדחת תא"ל וינטר: עולם הפוך, התנהלות רשלנית של השר גלנט, באתר ערוץ 7, 8 במאי 2024; ynet, "שערורייה, תדרכו נגדו בניגוד לכל נורמה": סערה פוליטית אחרי שחרור תא"ל וינטר מצה"ל, באתר ynet, 8 במאי 2024 יגיל לוי, התעצמות האחיזה החרד"לית בצבא, באתר הארץ, 7 במאי 2024 Telem, החרד"לים נגד צה"ל, מלחמה במעמד צד אחד | פרופ' יגיל לוי >> תלם אונליין, באתר תלם, ‏2024-05-15 עוזי ברוך, מה מלמד מספר החללים הדתיים עלינו כחברה?, באתר www.inn.co.il, ‏8 במאי 2024 עוזי ברוך, מח"ט גבעתי הפך לסבא, באתר ערוץ 7, 19 בנובמבר 2014 הבת של עופר וינטר והבן של אופק בוכריס התחתנו, באתר ערוץ 7, 9 באפריל 2019